บาทเปิด 32.95 บาทต่อดอลลาร์ แข็งค่า
เงินบาทเปิดตลาด 32.95 บาทต่อดอลลาร์ แข็งค่าตามภูมิภาคหลังดอลล์อ่อน จับตา Fund Flow
16 พ.ย. 2561

เงินบาทเปิดตลาด 32.95 บาทต่อดอลลาร์ แข็งค่าตามภูมิภาคหลังดอลล์อ่อน จับตา Fund Flow
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.95 บาท/ดอลลาร์ แข็งค่าจากปิดตลาดเย็นวานนี้ที่ระดับ 33.00/33.02 บาท/ดอลลาร์ เนื่องจากเงินดอลลาร์อ่อนค่าเมื่อเทียบกับทุกสกุลเงินหลัก หลังมีแรงเทขายดอลลาร์ ยกเว้นเงินปอนด์ที่ได้รับผลกระทบกรณีรัฐมนตรีที่ไม่สนับสนุนการให้อังกฤษแยกตัวจากสหภาพยุโรป (BREXIT) ลาออก
"บาทแข็งค่าตามภูมิภาค เนื่องจากดอลลาร์อ่อนค่าหลังมีแรงเทขาย" นักบริหารเงิน กล่าว
นอกจากปัจจัยต่างประเทศแล้วนักลงทุนยังจับตาดูทิศทางการเคลื่อนไหวของเงินทุนต่างประเทศที่มาจากผู้ส่งออกและผู้นำเข้า
นักบริหารเงิน คาดวันนี้เงินบาทจะเคลื่อนไหวในกรอบ 32.90-33.05 บาท/ดอลลาร์